Kangasala-talo

Kangasala-talo on Kangasalan keskustaan syksyllä 2014 valmistunut rakennus, jossa on kaupunginvaltuuston ja -hallituksen kokoustilat sekä kulttuurikeskus. Talossa on monitoimisali, ja talo on rakennettu etenkin musiikkia ja teatteria varten sekä kuvataiteen tarpeisiinKangasala-talo ‒ upea kulttuuriteko; Vasen kaista 5.2.2015. Kulttuurikeskuksessa avautui tammikuussa 2015 taidemuseo, ja siinä on myös vaihtuvien näyttelyiden tila. Talon eteen on sijoitettu Kimmo Pyykön pronssiveistos Dialogi. Rakennuksesta on yhteys vuonna 2010 valmistuneeseen Kangasalan kirjastoon. 

 Talon rakentaminen ja hallinnointi 
Rakennuksen on suunnitellut arkkitehtitoimisto Mikko Heikkinen ja Markku Komonen, jossa hanketta on vetänyt arkkitehti Markku Puumala. Rakennuksen julkisivu on patentoidulla menetelmällä käsiteltyä betonia, jonka pinta on tummanruskeaa ja vaikuttaa ruosteiselta. Talon suunnittelussa on avustanut kuvanveistäjä Pertti Kukkonen. Talon kustannukset olivat noin 12 miljoonaa euroa ja kunnan toiminta-avustus talolle on noin puoli miljoonaa euroa vuodessa. Talon toimintaa hoitaa vuonna 2013 perustettu Kangasala-talo OyKangasala-talo Oy, YTJ, jonka toimitusjohtajana on musiikin maisteri Timo KotilainenTimo Kotilaisesta Kangasala-talon toimitusjohtaja; Sydän-Hämeen Lehti 9.1.2014.

Kangasala-talo valittiin Vuoden 2015 betonirakenteeksi.

 Kangasala-sali 
Kangasala-talon monitoimisali, jota kutsutaan Kangasala-saliksi, on 290-paikkainen. Salin seinällä on Kimmo Pyykön reliefi Mielen maisema. Talossa on konsertteja varten Steinway-flyygeli.

 Konsertteja 
Baritoni Jorma Hynninen ja pianisti Ilkka Paananen 3. helmikuuta 2015
Ville Leinonen 18. huhtikuuta 2015Salli Saastamoinen: Hyvää tuulta purjeisiin; Suur-Tampere 3.3.2015 

 Kimmo Pyykkö -taidemuseo 

Kangasala-talossa oleva taidemuseo on nimeltään Kimmo Pyykkö -taidemuseo. Taidemuseossa on näyttelytiloja 400 m². Museon ensimmäisessä ja toisessa kerroksessa on taidemuseon vaihtuvien näyttelyiden tilat. Kolmannessa kerroksessa on Kimmo Pyykön teosten pysyvä näyttely Pitkän matkan ateljee, joka kertoo Pyykön urasta.Suomen uusin taidemuseo avautuu Kangasalle; Kauppaympyrän uutisvirta 28.1.2015   Taidemuseon sisäänkäynnin luona ulkoseinässä on Pyykön pronssinen teos Elämänkaari.

 Näyttelyitä 
  Avajaisnäyttelyssä Jokin meissä (2015) oli esillä Pyykön alumiinikauden teoksia 1970-luvulta ja reliefejä 2000-luvulta.Kimmo Pyykön taidemuseo avataan Kangasala-talossa – avajaisviikolla paljon tapahtumia; Aamulehti 21.1.2015 
 Ilmassa itekkin (2018), Kimmo Pyykön ja Anssi Kasitonnin näyttely, jossa vieraili yhteensä noin 5000 kävijää.Kangasala-​talossa ennätysvuosi – Yli 50 000 kävijää; Tamperelainen 23.1.2018
 Valtaapitäviä (2024), vallan teemaa eri taiteilijoiden tuotannon kautta käsitellyt näyttelyValtaapitäviä; Kangasala.fi
 Teemu Luodon monet kasvot (2026), keramiikkataiteilija Teemu Luodon retrospektiivinen näyttelyTeemu Luodon monet kasvot 31.1.–24.5.2026: kimmopyykkotaidemuseo.fi

 Kritiikkiä 
Kangasala-talo herätti vastustusta, ja sitä vastaan kerättiin adressi. Keskustelu taloa vastaan ja sen puolesta oli poikkeuksellisen voimakasta päätöksenteko- ja rakennusvaiheessaKulttuuritalon epäselvyyksiä hälvennetään edelleen; Sydän-Hämeen Lehti 4.5.2014. Teemu Mäen esiintyminen talolla 7. maaliskuuta 2015 aiheutti voimakasta keskustelua ja mielenosoituksenKangasalla kulttuurisota Teemu Mäen yleisöluennosta – väkijoukko vastustaa "kissantappajan" saapumista; HS 20.2.2015Kangasalla osoitettiin mieltä kohutaitelijan vierailua vastaan – Yle seurasi; Yle 7.3.2015.

 Kuvia Kangasala-talosta 

 Lähteet 

 Aiheesta muualla 
 Kangasala-talon sivusto
 Suomen uusin taidemuseo avautuu Kangasalle; STT 21.1.2015 
 Kangasala-talo täyttyi kulttuuriväestä: videolla Kimmo Pyykkö esittelee tärkeitä teoksiaan; Aamulehti 31.1.2015 
 Klubilehti 1/2015, sivut 6-9; Tampereen Suomalainen Klubi 

Luokka:Kangasalan rakennukset ja rakennelmat
Luokka:Suomen konserttitalot
Luokka:Suomen taidemuseot
Luokka:Suomen kaupungintalot
Luokka:Kuohunlahti
Luokka:Kangasalan kulttuuri
Luokka:Kimmo Pyykkö